पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू का उल्लंघन करने वाले व्यवसायियों के खिलाफ सोमवार निगम अमले ने सख्ती से कार्रवाई की। इस दौरान चार दुकानों को सील किया। वहीं सोशल डिस्टेंसिंग का पालन नहीं करने वाले 10 व्यवसायियों से 13 हजार 100 रुपए जुर्माना भी वसूला। कार्रवाई टाउन हॉल, पदम नगर और बुधवारा बाजार क्षेत्र में की।
इस दौरान बुधवारा बाजार में कुछ व्यवसायी कपड़े की दुकान खोलकर ग्राहकों को बेचते हुए मिले। वहीं किराना की होम डिलिवरी करने वाले व्यवसायी भी दुकान खोलकर व्यवसाय कर रहे थे। सोशल डिस्टेंसिंग का पालन नहीं होने पर संबंधित व्यवसायियों के चालान बनाकर सख्ती से कार्रवाई की। एक हजार से पांच हजार रुपए तक के चालान बनाए।
कार्रवाई बाजार विभाग प्रभारी अशोक तारे, अतिक्रमण दस्ता प्रभारी अजय सारसर, राकेश बिवाल, कपिल शर्मा सहित अन्य कर्मचारियों ने की। कार्रवाई के दौरान किसी तरह का विवाद नहीं हो इसलिए साथ में कोतवाली थाना प्रभारी बीएल मंडलोई सहित पुलिस बल भी मौजूद था।
कुछ लोग दुकान खोल कर व्यवसाय कर रहे थे। ऐसे लोगों के खिलाफ सख्ती से कार्रवाई सतत की जाएगी। नियमों का उल्लंघन करने वाले लोगों के खिलाफ इस तरह की कार्रवाई सतत की जाएगी।
-दिनेश मिश्रा, उपायुक्त नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva zho_Hant eng_Latn